צו היבוא והיצוא (עיסוק בסחר חוץ)

{{ח:התחלה}}
{{ח:כותרת|צו היבוא והיצוא (עיסוק בסחר חוץ), התשמ״ב–1981}}

{{ח:פתיח-התחלה}}
{{ח:תיבה|ק״ת תשמ״ב, 197|צו היבוא והיצוא (עיסוק בסחר חוץ)|https://olaw.org.il/takanot/takanot-4279.pdf}}; {{ח:תיבה|תשמ״ז, 514|תיקון|https://olaw.org.il/takanot/takanot-5009.pdf}}; {{ח:תיבה|תשנ״ב, 1195|תיקון|https://olaw.org.il/takanot/takanot-5453.pdf}}; {{ח:תיבה|תשנ״ח, 341|תיקון|https://olaw.org.il/takanot/takanot-5877.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת היבוא והיצוא#סעיף 2|סעיפים 2}} {{ח:חיצוני|פקודת היבוא והיצוא#סעיף 4|ו־4}} {{ח:חיצוני|פקודת היבוא והיצוא|לפקודת היבוא והיצוא [נוסח חדש], התשל״ט–1979}}, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשנ״ח}}
{{ח:ת}} בצו זה –
{{ח:ת|סוג=הגדרה}} ”יצוא“ – הוצאה או גרם הוצאה מישראל בים, ביבשה או באויר של טובין שניתן להגיש עליהם רשימון ולקבל עליו התרה בהתאם {{ח:חיצוני|פקודת המכס#סעיף 24|לסעיף 24 לפקודת המכס}} (להלן – הפקודה);
{{ח:ת|סוג=הגדרה}} ”יבוא“ – הבאה או גרם הבאה לישראל בים, ביבשה או באויר של טובין שניתן להגיש עליהם רשימון ולקבל עליו התרה בהתאם {{ח:חיצוני|פקודת המכס#סעיף 24|לסעיף 24 לפקודה}};
{{ח:ת|סוג=הגדרה}} ”עיסוק בסחר חוץ“ – עיסוק ביבוא או ביצוא;
{{ח:ת|סוג=הגדרה}} ”הממונה“ – מנהל מינהל סחר חוץ במשרד התעשיה והמסחר, או מי שהוא הסמיכו לכך;
{{ח:ת|סוג=הגדרה}} ”אזור“ – כל אחד מאלה: יהודה והשומרון, חבל עזה, רמת הגולן.

{{ח:סעיף|2|פרטים מזהים|תיקון: תשמ״ז}}
{{ח:תת|(א)}} כל העוסק בסחר חוץ חייב לציין, במילוי המסמכים הנדרשים ממנו על פי דין, שם, מען ומספר, המזהים את אישיותו המשפטית (להלן – הפרטים המזהים), כמפורט להלן:
{{ח:תתת|(1)}} יחיד תושב ישראל או יחיד תושב האזור – הפרטים המזהים במרשם התושבים;
{{ח:תתת|(2)}} חברה רשומה בישראל – הפרטים המזהים אצל רשם החברות;
{{ח:תתת|(3)}} שותפות רשומה, הרשומה בישראל – הפרטים המזהים אצל רשם השותפויות;
{{ח:תתת|(4)}} אגודה שיתופית הרשומה בישראל – הפרטים המזהים אצל רשם האגודות השיתופיות;
{{ח:תתת|(5)}} עמותה הרשומה בישראל – הפרטים המזהים שלה אצל רשם העמותות.
{{ח:תת|(ב)}} הרשומים להלן לא יעסקו בסחר חוץ קודם שהממונה הודיע להם את הפרטים המזהים לענין צו זה: משרדי ממשלה, רשויות מקומיות, גופים שהוקמו על פי דין, נציגים דיפלומטיים וקונסולריים של מדינות חוץ, נציגויות דיפלומטיות וקונסולריות של מדינות חוץ, מוסדות האומות המאוחדות, מוסדות דת, חברות הרשומות באזור.

{{ח:סעיף|3|סייג לעיסוק בסחר חוץ|תיקון: תשנ״ב, תשנ״ח}}
{{ח:תת|(א)}} על אף האמור {{ח:חיצוני|צו יצוא חפשי|בצו יצוא חפשי, התשל״ח–1978}}, {{ח:חיצוני|צו יבוא חפשי|ובצו יבוא חפשי, התשל״ח–1978}}, לא יעסוק בסחר חוץ מי שאינו נמנה עם המפורטים {{ח:פנימי|סעיף 2|בסעיף 2}}; אולם רשאי הממונה להרשות עיסוק בסחר חוץ, במקרים מיוחדים, גם למי שאינו נמנה על אלה, ובלבד שלא ירשה עיסוק בסחר חוץ ליחיד שאינו תושב ישראל או לתאגיד שאינו רשום בישראל.
{{ח:תת|(ב)}} התיר הממונה עיסוק בסחר חוץ כאמור בסעיף קטן (א), יודיע למי שאושר כאמור את הפרטים המזהים שבהם ישתמש.
{{ח:תת|(ג)}} על אף האמור בסעיפים קטנים (א) ו־(ב), רשאי הממונה להרשות עיסוק בסחר חוץ לעוסק ביהלומים כהגדרתו {{ח:חיצוני|צו הפיקוח על היהלומים, יבואם ויצואם#סעיף 1|בסעיף 1 לצו הפיקוח על היהלומים, יבואם ויצואם, התשל״ט–1976}}, אף אם אינו תושב ישראל או שהוא תאגיד שאינו רשום בישראל.
{{ח:תת|(ד)}} על אף האמור בסעיף קטן (א) רשאי הממונה להתיר עיסוק בסחר חוץ לתאגיד שאינו רשום בישראל, לצורך שטעונם של טובין, ייצואם או אחסנתם במחסן רשוי כמשמעותו {{ח:חיצוני|תקנות המכס|בתקנות המכס, התשכ״ו–1965}}, ולהודיע לו על הפרטים המזהים שבהם ישתמש; תאגיד כאמור יודיע לממונה את שם המדינה שבה הוא רשום ופרטיו המזהים במירשם המתנהל באותה מדינה, ויציין את הפרטים האמורים ואת הפרטים המזהים שקבע לו הממונה במסמכים הנדרשים ממנו על־פי דין.

{{ח:סעיף|4|ביטול}}
{{ח:ת}} צו עיסוק בסחר חוץ, התשל״ט–1979 – בטל.

{{ח:חתימות|י״א באלול התשמ״א (10 בספטמבר 1981)}}
* '''גדעון פת'''
שר התעשיה והמסחר
{{ח:סוגר}}
{{ח:סוף}}
[[קטגוריה:בוט חוקים]]